
Narvas Linda 4 hoones asuva ruumi eest

ühtse kuutasu kehtestamine (MTÜ Poola Klubi Polonez)
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus avaldus mittetulundusühingu POOLA KLUBI POLONEZ, registrikood 80280278, juhatuse liikmelt Veera Lavrovalt, milles palutakse jätta hoone hoolduse ja kommunaalteenuste eest ühtne kuutasu 2009. a tasemele.
Narva Linnavalitsuse 01.07.2009 korraldusega nr 729-k oli mittetulundusühingule POOLA KLUBI POLONEZ kehtestud Narvas Linda tänav 4 hoones asuva ruumi kommunaalkulude ja hoone hoolduskulude tasumisel 2009. aastal ühtne kuutasu suuruses 8,50 krooni 1m2.
Hoone hooldustasu suurus on 410,04 krooni kuus koos käibemaksuga. Linda 4 hoone ja piirneva maa-ala hooldustasu ning kommunaalmaksete kuu keskmine kulu on 16,75 krooni 1 m2, sealhulgas soojus – 7,08 krooni, elekter – 0,85 krooni, vesi ja kanalisatsioon – 0,32 krooni, prügi väljavedu ja muud kulud – 8,50 krooni.
Mittetulundusühingu POOLA KLUBI POLONEZ avaldust arutati Narva Linnavalitsuse linnavarakomisjoni istungil 03.02.2010. a (protokoll nr 1) ning otsustati:
1. Kehtestada mittetulundusühingule POOLA KLUBI POLONEZ, registrikood 80280278, Narvas Linda tänav 4 hoones asuva ruumi kommunaalkulude ja hoone hoolduskulude tasumisel 2010. aastal ühtne kuutasu suuruses 10,00 krooni 1m2.
2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;

Narva Linnavolikogu 17.03.2005.a määruse nr 14/52 “Linnavara kasutusse andmise kord” punktide 7.2, 7.2.3 kohaselt linnavalitsuse korraldusega võib linnavara kasutusse anda tasuta või üüritasu arvestuse metoodilise juhendiga ette nähtust madalama tasu eest tähtajaga kuni 5 aastat või tähtajatult mittetulundusühingutele.

3. OTSUS

Kehtestada mittetulundusühingule POOLA KLUBI POLONEZ, registrikood 80280278, Narvas Linda tänav 4 hoones asuva ruumi kommunaalkulude ja hoone hoolduskulude tasumisel 2010. aastal ühtne kuutasu suuruses 10,00 krooni 1m2.
4. RAKENDUSSÄTTED

4.1. Korraldus jõustub seadusega sätestatud korras.
4.2. Narva Linnavalitsuse Linnavara- ja Majandusametil teha korraldus teatavaks mittetulundusühingule POOLA KLUBI POLONEZ.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

